На основу члана 37. тачка 24. Статута Града Ниша („Службени лист Града Ниша“, бр. 88/2008,143/2016, 18/2019), Скупштина Града Ниша на седници одржаној \_\_\_\_\_\_\_\_\_\_\_ 2019. године, доноси

**Р Е Ш Е Њ Е**

 I УСВАЈА СЕ Извештај о раду Центра за дневни боравак деце, омладине и одраслих лица ментално ометених у развоју „Мара“ у Нишу за 2018. годину и Финансијски извештај о приходима и расходима Центра за дневни боравак деце, омладине и одраслих лица ментално ометених у развоју „Мара“ у Нишу за 2018. годину, које је усвојио Управни одбор Установе, Одлукама број 148/2 и 148/4 на седници одржаној 11.03.2019. године.

 II Решење доставити: Центру за дневни боравак деце, омладине и одраслих лица ментално ометених у развоју „Мара“ Ниш, Градској Управи Града Ниша - Секретаријату за дечију и социјалну заштиту и Градској Управи Града Ниша - Секретаријату за финансије.

Број: \_\_\_\_\_\_\_\_\_\_\_\_\_\_

У Нишу, \_\_\_\_\_\_\_\_\_\_\_\_\_ године

СКУПШТИНА ГРАДА НИША

 ПРЕДСЕДНИК

 Мр Раде Рајовић

 \_\_\_\_\_\_\_\_\_\_\_\_\_\_\_\_\_

**О б р а з л о ж е њ е**

 Управни одбор Центра за дневни боравак деце, омладине и одраслих лица ментално ометених у развоју „Мара“ Ниш на седници одржаној дана 11. 03. 2019. године Одлукама бр. 148/2 и 148/4 усвојио је Извештај о раду Центра за дневни боравак деце, омладине и одраслих лица ментално ометених у развоју „Мара“ у Нишу за 2018. годину и Финансијски извештај о приходима и расходима Центра за дневни боравак деце, омладине и одраслих лица ментално ометених у развоју „Мара“ у Нишу за 2018. годину и доставио Секретаријату за дечију и социјалну заштиту.

 Стручни рад се изводио у оквиру пет васпитних група које су формиране на основу дефектолошких и психолошких принципа.

* група за најмлађе кориснике
* група корисника са кобинованим сметњама
* група корисника из аутистичног спектра
* група за омладину
* група за одрасле кориснике

 Поред рада у групи свакодневно је присутан рад у оквиру различитих радионица које за циљ имају развијање и очување постојећих способности и капацитета корисника.

 Индивидуални рад спроводио се кроз логопедски рад, корективну гимнастику, психолошка праћења, тестирања и дефектолошке третмане.

 Током 2018. године примљено је 4. нова корисника.

 Организоване су бројне манифестације и пригодни програми у којима су учествовали корисници Центра или били домаћини бројним гостима и удружењима широм Србије, што је и хронолошки приказано у Извештају о раду Центра.

Секретаријат за дечију и социјалну заштиту сматра да су предложени Извештај о раду Центра за дневни боравак деце, омладине и одраслих лица ментално ометених у развоју „Мара“ у Нишу за 2018. годину и Финансијски извештај о приходима и расходима Центра за дневни боравак деце, омладине и одраслих лица ментално ометених у развоју „Мара“ у Нишу за 2018. Годину сачињени у складу са позитивним прописима и предлаже доношење Решења као у диспозитиву.

 СЕКРЕТАР СЕКРЕТАРИЈАТА

 Мирјана Поповић

 \_\_\_\_\_\_\_\_\_\_\_\_\_\_\_